Hippopotamus เป็นร้านสเต็กระดับพรีเมี่ยมจากฝรั่งเศสที่มีประวัติยาวนานกว่า 45 ปี มีสาขากว่า 170 สาขาทั่วโลก คัดสรรแต่วัตถุดิบเกรดเอ ผ่านกรรมวิธีที่พิถีพิถันจนได้รสชาติที่กลมกล่อม เปิดให้บริการตั้งแต่ 11 โมง ถึง 4 ทุ่ม ภายในร้านตกแต่งด้วยสีแดงสดสะดุดตา และมีมาสคอตเป็นรูปตัวการ์ตูนฮิปโปทำให้จดจำได้ง่ายมากยิ่งขึ้น 

เริ่มกันด้วยเมนูแรก “Steak 600g” ราคา 1,690 บาท
สเต็กเนื้อคุณภาพดีระดับพรีเมี่ยม ที่มีความนุ่ม อร่อย กลมกล่อม สามารถหาทานได้ที่นี่โดยไม่ต้องบินไปทานถึงเมืองนอก คุณสามารถเลือกทานได้ตามความชอบไม่ว่าจะเป็น rare , medium rare , medium , well ก็สามารถออร์เดอร์ได้ พร้อมกับมีซอสให้เลือกหลากหลาย ไม่ว่าจะเป็น Hot spicy Thai , Barbecue , Béarnaise , Stewed shallot , Pepper , Roquefort cheese ซึ่งทางร้านมีกรรมวิธีการปรุงที่พิถีพิถันและทำให้รสชาติถูกปากคนไทย โดยเนื้อที่ใช้ทำสเต็กจานนี้เป็นเนื้อจากลูกวัวที่นำเข้าจากออสเตรเลีย เพศเมีย อายุไม่เกิน 7 เดือน ที่ถูกเลี้ยงด้วยข้าวโพดหวานจึงทำให้ไขมันที่ได้เป็นไขมันชั้นดี 

“BBQ Rib” ราคา 540 บาท
จานเด็ดที่ห้ามพลาด! เนื้อนุ่มมากๆล่อนออกมาแบบไม่ติดกระดูกเลยเข้ากันกับซอสบาบีคิวของทางร้านที่รสชาติเข้มข้น ซี่โครงจานนี้มีกระบวนการทำที่พิถีพิถันมาก โดยทำมาจากซี่โครงของลูกหมูเพศเมียที่นำเข้ามาจากออสเตรเลีย ที่ถูกเลี้ยงโดยใช้ธัญพืชเป็นหลัก จึงทำให้ไขมันที่ได้เป็นไขมันชั้นดี โดยทางร้านได้นำซี่โครงไปสตรีมเป็นเวลา 2 ชั่วโมงครึ่ง และได้ลอกเอ็นกับพังผืดออกก่อนนำไปหมักจึงทำให้ได้ซี่โครงหมักที่มีรสชาติดี เมื่อผ่านกรรมวิธีปรุงจนสุกแล้วจึงทำให้เนื้อนุ่มสามารถร่อนออกมาได้เลย

“Chef Salad” ราคา 195 บาท
สลัดของที่นี่มีความต่างที่เป็นเอกลักษณ์ คือ ได้นำเชสด้าชีสทั้งแบบสีเหลืองและสีส้มมาเป็นส่วนประกอบของสลัดด้วย สลัดจานนี้ผักมีความสดกรอบ เมื่อทานคู่กับมะเขือเทศ ไก่ฝานบางๆ แฮมสไลด์ และไข่นกกระทาผ่าซีก เชสด้าชีส ราดด้วยน้ำสลัดที่จัดมาให้แบบไม่มากไม่น้อยจนเกินไป รสชาติมีความเข้ากันมาก ชีสกับสลัดนี้เป็นความต่างที่เข้ากันได้ อร่อยและมีเอกลักษณ์มาก

“Tuna Tartar” ราคา 190 บาท
มะเขือเทสสด กับทูน่า ถูกจัดแต่งออกมาบนจานอย่างสวยงาม โรยด้วยต้นหอมพร้อมด้วยมะกอกอีกหนึ่งลูก รสชาติของอาหารจานนี้มีจุดเด่นที่ทานแล้วรู้สึกสดชื่นเนื่องจากมะเขือเทศที่มีความสด รสชาติออกเปรี้ยวนำและมีความหวานนิดๆ เมื่อทานคู่กับทูน่าแล้วมีความลงตัวอย่างมาก เป็นเมนูออเดิร์ฟที่เรียกน้ำย่อยให้เตรียมพร้อมกับอาหารจานหลักได้อย่างดี

“French Burger” ราคา 430 บาท
เบอร์เกอร์เนื้อคุณภาพดีที่มาพร้อมกับฟัวกรา(foie gras)ชิ้นโต ของเค้าให้มาชิ้นใหญ่จริงๆค่ะ เบอร์เกอร์ตัวเนื้อขนมปังมีการกริลมาอย่างพอดี บวกกับผักสด มะเขือเทศ ตามด้วยเนื้อที่มีความฉ่ำและท็อปด้วยฟัวกราที่ราดด้วยซอสมิกซ์เบอร์รี่ จึงทำให้ฟัวกรามีความพอดีทานแล้วไม่เลี่ยน 

ล้างปากกันด้วยของหวาน “White Mix Berry” ราคา 169 บาท
จานของหวานที่ทำจาก white chocolate และ mixed berry ด้วยความหวานของไวท์ช็อคโกแลตกับความเปรี้ยวอมหวานนิดๆของเบอร์รี่จึงทำให้ไม่หวานจนเกินไป จึงทำให้จานนี้เป็นของหวานเย็นเจี๊ยบที่เรียกความสดชื่นและมาตัดกับของคาวได้เป็นอย่างดี 

“Apple Tart” ราคา 150 บาท
แอปเปิ้ลเคี่ยวกับคาราเมลร้อนๆคุณภาพดีจนได้รสหวานของคาราเมลและรสเปรี้ยวของแอปเปิ้ล มีความหอม นุ่ม กรุบนิดๆ กลมกล่อม ทานคู่กับ ไอศกรีมวนิลาเย็นๆโรยด้วยแอลมอนต์ เมื่อทานหลังของคาวก็ไม่ทำให้รู้สึกว่าหนักจนเกินไป ถือเป็นจานของหวานที่ประทับใจจานหนึ่งเลยทีเดียวค่ะ